อรรถวิชช์ หวั่น ขึ้นค่าแรง 400 กระทบ SME แนะ ประกันรายได้แรงงาน
อรรถวิชช์ หวั่น ขึ้นค่าแรง 400 บาท กระทบนายจ้างรายย่อย แนะ รัฐใช้ ประกันรายได้แรงงาน อย่างที่ปชป.คิด จะช่วยประคองเศรษฐกิจไทยได้ ลูกจ้างก็มีรายได้เพิ่มขึ้นด้วย  ,วันที่ 14 ก.ค. 2562 นายอรรถวิชช์ สุวรรณภักดี อดีต ส.ส.กทม.และกรรมการนโยบายพรรคประชาธิปัตย์ กล่าวถึงกรณีรัฐบาล พล.อ.ประยุทธ์ จันทร์โอชา จะขึ้นค่าแรงขั้นต่ำวันละ 400 บาท ว่า ล่าสุดเดือน ก.ค. ทางธนาคารโลกปรับลดคาดการณ์ GDP ไทย ปี 2562 ลงจาก 3.8 เหลือ 3.5 และพระเอก คือ การส่งออกสำคัญหดเหลือร้อยละ 4 แปลว่า เศรษฐกิจไทยชะลอตัวลง แต่รัฐบาลจะเอาง่าย โดยขึ้นค่าแรงขั้นต่ำหรือ ถามว่าคิดถึงนายจ้างรายเล็กรายน้อยด้วยหรือไม่ ไม่เช่นนั้นจะเกิดการปิดตัวลงของ SME ร้านอาหาร ร้านค้าเล็กๆ อีกมาก ทั้งนี้ พรรคประชาธิปัตย์ เคยเสนอประกันค่าแรงไม่ให้ต่ำกว่า 120,000 บาทต่อปี หากหักวันหยุดแล้วก็จะเท่ากับค่าแรงวันละ 400 บาท คล้ายกับที่รัฐบาลนี้เสนอ แต่ที่ต่างมโหฬารคือ นโยบายของพรรคประชาธิปัตย์ไม่ใช่การขึ้นค่าแรงขั้นต่ำที่ผลักภาระทั้งหมดให้นายจ้าง แต่เป็นการประกันค่าแรง คือ หากพื้นที่ไหนได้ค่าแรงไม่ถึง 400 บาท รัฐจะชดเชยส่วนต่างให้จนครบ โดยไม่ต้องเป็นภาระนายจ้าง คล้ายกับกรณีศึกษาเทียบเคียง Workfare ของสิงคโปร์ ที่รัฐชดเชยโดยการจ่ายเงินให้ในรายจ่ายสำคัญๆ ของลูกจ้าง,นายอรรถวิชช์ กล่าวต่อว่า เราสามารถจ่ายเงินส่วนต่างค่าแรงในรายการ เช่น การศึกษาเพื่อเพิ่มความสามารถของตนเอง หรือบุตร การรักษาพยาบาล ชำระหนี้สิน ให้เป็นเงินออมในกองทุนการออมแห่งชาติ (กอช.) และอื่นๆ ที่จำเป็น วิธีนี้จะเป็นการเพิ่มศักยภาพแรงงานไปในตัว แถมเป็นรัฐสวัสดิการที่ให้เฉพาะคนสัญชาติไทยเท่านั้น วิธีนี้จะช่วยประคองนายจ้าง SME รายเล็กให้อยู่รอดท่ามกลางเศรษฐกิจขาลง และขณะเดียวกัน ลูกจ้างก็มีรายได้เพิ่มขึ้นด้วยตามเป้าหมายของรัฐบาล.
อรรถวิชช์ หวั่น ขึ้นค่าแรง 400 บาท กระทบนายจ้างรายย่อย แนะ รัฐใช้ ประกันรายได้แรงงาน อย่างที่ปชป.คิด จะช่วยประคองเศรษฐกิจไทยได้ ลูกจ้างก็มีรายได้เพิ่มขึ้นด้วย  
อรรถวิชช์ สุวรรณภักดี,ประกันรายได้แรงงาน,นายจ้างSME,ปชป.,ค่าแรงขั้นต่ำวันละ 400 บาท,ประยุทธ์ จันทร์โอชา,ข่าวทั่วไป